રોજની જેમ ગેરી સેલ્સમૅનશિપ માટે નીકળ્યો હતો. એ ‘બૉબ ઈલેક્ટ્રોનિકસ’ ની દુકાન પર આવ્યો. બૉબ એનો મિત્ર હતો. રસ્તા પરથી એણે બૉબને બારી આગળ જોયો. એ ટેબલ પરના ચોપડા જોતો હતો. આજે બૉબ કંઈ લે એવું લાગતું નહોતું, કારણકે ગયા અઠવાડિયે જ તેણે ઘણો માલ લીધો હતો. છતાં નીકળ્યો જ છું તો બૉબને ‘હાય, હૅલો’ કરતો જાઉં અને કંઈ જરૂર હોય તો પૂછી લઉં. બે મિનિટ થશે’, એમ વિચારી કેડિલેકને પાર્ક કરવાને બદલે, ગાડી ન્યુટ્રલમાં નાખી, મશીન ચાલુ રાખી, ગેરી બૉબની દુકાનની બારી પાસે ગયો. બારીમાંથી જ વાતચીત કરી. પાંચેક મિનિટ જ પસાર થઈ હશે. એ પાછો ફર્યો ત્યારે ગાડી ગુમ. ગેરી હાંફળો-ફાફળો થઈ ગયો. આમ જોયું, તેમ જોયું, પણ ગાડી હોય તો દેખાય ને ! ગાડીના ચોરને ચાવી અને ચાલુ મશીન સાથે ગાડી મળી. એં તો કયાંય સડસડાટ નીકળી ગયો હશે.